RO
L 205/10
Jurnalul Oficial al Uniunii Europene
5.8.2022
— proiectare simplă și convențională a structurii, a sistemului de comandă și a sistemului de balonete; — comenzi neasistate electric; (vi) un giravion cu MTOM de maximum 600 kg, de concepție simplă, proiectat să transporte cel mult doi ocupanți, care nu este acționat de un turbomotor și/sau de un motor-rachetă; limitat la operațiuni VFR pe timp de zi; (k) «date privind conformitatea operațională (DAO)» înseamnă date care fac parte din certificatul de tip, certificatul de tip restrictiv sau certificatul de tip suplimentar al unei aeronave și care constau în toate elementele următoare: (i)
programa minimă de pregătire pentru calificarea de tip a piloților, inclusiv determinarea calificării de tip;
(ii) definirea sferei de cuprindere a datelor sursă de validare ale aeronavelor pentru a susține calificarea obiectivă a simulatoarelor sau a datelor provizorii pentru a susține calificarea intermediară a acestora; (iii) programa minimă de pregătire pentru calificarea de tip a personalului de certificare a întreținerii, inclusiv determinarea calificării de tip; (iv) determinarea tipului sau a variantei pentru echipajul de cabină și a datelor specifice tipului pentru echipajul de cabină; (v) lista master a echipamentului minim.”
3.
Articolul 2 se înlocuiește cu următorul text:
„Articolul 2
Certificarea produselor, a pieselor și a echipamentelor (1)
Pentru produse, piese și echipamente se emit certificate, în conformitate cu dispozițiile de la anexa I (partea 21).
(2) Prin derogare de la alineatul (1) din prezentul articol, certificatele pot fi eliberate alternativ, astfel cum se specifică în anexa Ib (partea 21 Light), pentru următoarele produse: (a) un avion cu masa maximă la decolare (MTOM) mai mică sau egală cu 2 000 kg și cu o configurație maximă operațională a locurilor pentru pasageri de patru locuri; (b) un planor sau un motoplanor cu MTOM mai mică sau egală cu 2 000 kg; (c) un balon; (d) un dirijabil cu aer cald; (e) un dirijabil cu gaz pentru pasageri proiectat pentru cel mult patru persoane; (f) un giravion cu MTOM mai mică sau egală cu 1 200 kg și cu o configurație maximă operațională a locurilor pentru pasageri de patru locuri; (g) un motor cu piston sau o elice cu pas fix destinată instalării pe o aeronavă menționată la literele (a)-(f); sau (h) un autogir.
(3) Prin derogare de la alineatele (1) și (2) din prezentul articol, se poate întocmi, alternativ, o declarație de conformitate a proiectului, astfel cum se specifică în anexa Ib (partea 21 Light), pentru următoarele produse: (a) un avion cu MTOM mai mică sau egală cu 1 200 kg, care nu este acționat prin propulsie cu reacție, și cu o configurație maximă operațională a locurilor pentru pasageri de două locuri; (b) un planor sau un motoplanor cu MTOM mai mică sau egală cu 1 200 kg; (c) un balon proiectat pentru cel mult patru persoane; (d) un dirijabil cu aer cald proiectat pentru cel mult patru persoane.